Държавен вестник, бр. 6, 2026 г., стр. 118

СТР.  118	
Д Ъ Р Ж А В Е Н  В Е С Т Н И К 	
БРОЙ  6
 
 
Основни дейности: 
Товаро-разтоварни и складови дейности: участва във физическото разтоварване на 
транспортните средства и пренасянето на суровините до определените за съхранение места 
(ръчно или полумеханизирано); транспортира суровините до местата за съхранение, използвайки 
ръчни колички, транспортни ленти или други средства за вътрешнозаводски транспорт; подрежда 
и съхранява суровините и допълнителни материали в складови помещения, осигурявайки 
правилното им разположение и достъпност; захранва и отвежда суровини, материали, 
полуфабрикати, готова продукция, отпадъци – ръчно или механизирано, при обслужване на 
технологичен процес. 
Подготовка на суровини и материали: извършва визуална преценка на суровините за 
наличие на замърсявания, повреди или отклонения във външния вид, които могат да повлияят 
върху качеството на крайния продукт; извършва измервания на маса, размер или консистенция на 
суровините, използвайки основни измервателни уреди или методи; почиства суровините от 
замърсявания, използвайки методи като измиване, пресяване или ръчно отстраняване на 
нежелани частици; извършва първична ръчна или полумеханизирана обработка на суровини, 
материали и полуфабрикати като разопаковане, нарязване, пресяване или други операции, 
подготвяйки ги за следващите етапи на преработка; подготвя (сглобява) потребителски и 
транспортни опаковки. 
Влагане на суровини в производството: под ръководство на технолога, по-опитни 
работници или ръководители участва в процесите на влагане на суровини и добавки в 
производството, като изпълнява конкретни задачи; наблюдава и зарежда машини и съоръжения, 
свързани с използване на суровини за хляб, хлебни и сладкарски изделия в производството. 
Влагането на суровини в машини и съоръжения се извършва под пряко ръководство и не 
предполага обслужване на машината в цялостния ѝ смисъл. 
Хигиена и санитаризация: извършва почистване, миене и дезинфекция на суровинни 
площадки, складови помещения, дворни пространства, производствени и санитарно-битови 
помещения, както и на машини, апарати и съоръжения в хлебопекарното и сладкарското 
производство; разделно сортира и събира вторични суровини (вторични продукти) и отпадъчни 
материали. 
Разфасоване и опаковане: участва в разфасоването и опаковането на полуфабрикати и 
готова продукция; работи с цифрови устройства (електронни везни, етикетиращи системи и др.) 
при маркиране на разфасовани материали и продукция. 
Намаляване на хранителните загуби (превенция на разхищаването на хранителни 
суровини): прилага принципи за ефективно използване на суровини и полуфабрикати с цел 
минимизиране на отпадъците по време на първичната обработка и съдейства за разделното 
събиране на отпадъци. 
Устойчиви практики: работи съобразно принципите на устойчивото производство, 
прилагайки практики за пестене на вода, енергия и други ресурси. 
Работа с цифрови устройства – електронни везни, етикетиращи системи, основни 
контролни панели и други цифрови устройства, които се използват при маркиране на разфасовани 
материали и продукция. 
Особености на професията за първа степен на професионална квалификация: